text: Sygehuset i Esbjerg er landets bedste til sukkersyge
  29 november 2013 kl. 11.09
  Landets bedste diabetesafdeling ligger i Esbjerg, og landets bedste diabetesafdeling blandt de mindre sygehuse ligger i Grindsted.
  Det er dagens medicin, der står bag kåringen.
  Dagens Medicin har blandt andet målt på behandlingskvalitet, patienttilfredshed og omdømme.
  - Vi får hejst flaget for vores sygehuse herude mod vest. Der er ingen tvivl om, at den her slags afstemninger er med til at skabe synlighed. Det er resultatet af en holdindsats ud over det sædvanlige, siger ledende overlæge på Endokrinologisk afdeling, Jeppe Gram, Sydvestjysk Sygehus.
  